ГІелму хІисабалда анатомиялъ лъазабула организмалъул къватІисеб гІуцІи гуребги жанисеб формаги къаркъалаялде гъорлъе кколел лугбузул гІуцІиги. Гьанжесеб анатомилъул гІелмуялда анатомиял препаратазул суязул микроскопиялъул кумекалдалъун кІвана лъай щвеялъул гІурхъаби ггІатІид гьаризе ва морфологияб гІелмуялъул цоги аспект — микроскопиялъулаб анатомия — батІа гьабизе. Микроскопияб анатомиялъул цІикІкІараб хурхен буго текстусазул гІелмуялъулгун (ай, гистрлогиялъулгун, грек. hystós — ххам, текстус), жинца текстусазул гІуцІиялъул, церетІеялъул къануназул ва гьабулел ишазул гІелмияб цІех-рех гьабулеб. Гьединг хурхен буго цитологиялъулгун (грек. cýtos — клетка). жинца клетка, гтелъул цебетІеялъул къанунал, гІуцІи лъазабулеб. Анатомиялъ, гистологиялъ, цитологиялъ ва эмбриологиялъ (грек. émbryon — зарраялъулъ бугеб) цадахъ гІуцІула гІаммаб гІелму — морфология (грек. morphé — форма), организмалъул формаялъул, гІуцІиялъул ва цебетІеялъул хІакъалъулъ гІелму[1].
Жакъасеб анатомиялъул гІелмуялъул буго гІезегІан кІудияб гІадамасул ва хІайваназул каркъалаялъул гІуцІиялъул цІех-рех гьабулел къагІидабазул арсенал. ЦІех-рех гьариялъул къагІидаби рарал руго цІех-рехалъул мурадазда ва масъалабазда. КъагІидабазул руго[2]:
бищун басрияб ва жеги жиндир кІвар бугеб къотІиялъул (препарированиялъул) къагІида, жиндалъун морфологияб анатомиялъул бутІаялъе цІар кьураб, хІалтІизабула кІудиял бутІабазул топографиялъул ва къватІисеб гІуцІиялъул цІех-рех гьабизе;
Антропометрикия (соматометрикияб) къагІида — къаркъалаялъул гІуцІиялъул гьелъул бутІабазул роцен гьабиялдалъун ва гьезул данде кквеялъул хІисаб гьабиялдалъун цІех-рех гьабизе рес кьола.